
PROOEMIUM. 


i1  ere  semper  mos  est  scribentibus  summos 
in  medicina  honores  ambituris,  quaedam  gene¬ 
ralia  de  rei  propositae  utilitate  et  magnitudine 
in  initio  dissertationum  suarum,  proferre :  pro- 
mea  parte,  ni  verear  dicax  et  grandiloquus 
videri,  observem  nullum  ex  omnibus  quibus 
corpus  humanum  obnoxium  est  malis,  atten¬ 
tionem  magis  vindicare  quam  de  quo  hisce  in 
paginis,  tentamen  inaugurale  scripturus,  pauca 
conferre  volui, — -cum  propter  miserias  graves, 
quas  aegri  ab  eo  patiuntur,  tum  ob  periculum  in 
quo  eorum  vita  versatur/ 

Hi  morbi,  ut  mihi  videtur,  quorum  natura  et  * 
medela  adhuc  maxime  in  obscuro  latent,  ut  di¬ 
ligentius  investigentur,  potissimum  semper  opor¬ 
tet  ;  namque  si  illi  jam  magis  perspicaciter  il¬ 
lustrati,  etiam  cura  haud  parva,  ut  feliciter  me¬ 
deatur,  egeant, — quanto  amplius  de  quibus  me¬ 
dici  quam  maximi  nominis  ancipites  haerent, 
diligentiam  merentur  ? 


MORBI  HISTORIA. 

Morbus  quem  prosequor  multo  frequentium 
in  regionibus  calidis  se  plodit,  ob  causas  jamjam 
exponendas,  et  quoque  tum  signis  gravioribus 
inter  servos  quasi  endemicus  saevit ;  nam  eorum 
plurimi  revera  eidem  hostiae  succumbunt. 

Malum,  nominibus  diversis  prout  musculi 
contracti  corpus  flectant,  medicis  cognitum  est ; 
nimirum  si  colli  truncique  tantum  afficiantur 
musculi,  Ernprosthotonos  appellatur ;  si  contra, 
posteriores,  ita  ut  caput  retrahatur,  Opisthoto¬ 
nos.  Alterum  Tetanus  est,  qui  omnes  hujus 

affectsu 

affectfis  formas  designare  usurpatur ;  sed  prae¬ 
cipue  eam  speciem  in  qua  musculi  anteriores, 
simulque  posteriores  adeo  rigidi  facti  sunt,  ut 
corpus  rectum,  et  haud  flectendum  fere  conti¬ 
nuo  conservetur. 

Sauvagius,  aliique  adhuc  aliam  speciem, 
corpus  ad  latus  alterutrum  trahentem,  quae  au¬ 
tem  rarissime  accidit,  enumerarunt. 

Cullenus,  in  sua  Nosologia  Trismum,  dis¬ 
tinctum  neque  Tetano  sociatum  morbum  ordi¬ 
navit  ;  verum  alio  vocabula  hujusmodi  spasmum 
denotantia,  ejusdem  affectus  gradus  tantum  di¬ 
versos  exprimere  existimavit ;  quod  sane  expe¬ 
rientia  justum  esse  docuit,  namque  res  est  no¬ 
tissima,  ut  quamquam  hae  species  singulae  ho¬ 
minem  adoriantur ;  saepe  tamen  alia  in  aliam 
desinere,  omnesque  simul  torquere,  observentur. 

Medicus  ille  praeclarus  in  classe  Neuroses 
et  ordine  Spasmi  eum  posuit,  hisque  verbis  de¬ 
finivit  : — 

“  Plurium  musculorum  rigiditas  spastica/’ 

Accessus  mali  propositi  admodum  varius  ob¬ 
servatur;  nunc,  scilicet,  tam  subitus  et  cum  sig- 

nis  tam  gravibus  et  progressu  adeo  celerato,  ut 
aeger  nunc  omnibus  corporis  functionibus,  cum 
naturalibus,  tum  vitalibus  valde  perturbatis, 
animam  inter  horas  paucas  miserrime  cruciatus 
edat ;  nunc  autem  (et  plerumque  quidem)  tardius 
serpit,  et  per  tempus  magis  diuturnum  saeviter 
durat. 

Rigiditate  quadam  cum  dolore  cervicis  pos¬ 
terioris  et  humerorum  levi,  simulque  lassitudine 
generali,  et  molestiae  peculiaris  per  totum  corpus 
sensu,  aditum  profert. 

Ejusdem  rigiditatis  musculi  inferioris  max¬ 
illae,  et  etiam  gulae,  cito  participes  fiunt ;  quo 
fit  ut  devorandi  facultas  nonnihil  impediatur, 
neque  aegrotus,  nisi  dolore  cum  magno,  hiare 
possit.  Saepius  in  Epigastrio  de  sensu  oppres¬ 
sionis  molesto  conqueritur ;  et  dolores  spasmo¬ 
dici  subter  pectoris  osse,  a  cartilagine  ensiformi 
dorsum  versus  tendentes  eum  subinde  agitant. 
Hi  gravissimi  haud  raro  sentiuntur  et  contrac¬ 
tiones  musculorum  colli,  dorsi,  et  maxillae,  ab¬ 
normes  simul  comitantur.  Morbo  progrediente, 
haec  signa  mali  diagnostica  magis  magisque  in¬ 
gravescunt,  et  quod  ad  vim  et  frequentiam  adeo 

urgent 

urgent  ut  sine  ulla  fere  intermissione  miserum 
torqueant.  Maxillae  quoque  adeo  pertinaciter 
occlusae  sunt,  ut  non  sine  vi  magna  separari 
possint;  caput  vehementer  retractum,  et  spas¬ 
mus  deinde  ad  extrema  inferiora,  quae  statim 
extenduntur  et  rigida  fiunt,  tendit.  Corpus 
retrorsum,  quasi  in  arcus  similitudinem,  flecti¬ 
tur,  ejusque  situs  is  est,  qui  in  capitis  verticem 
et  talos  tantum  fere  reclinare  sinat.  Brachia, 
hactenus  morbo  intacta,  proxima  corripiuntur, 
et  vel  ad  latera  affixa  vel  super  pectus  convulsa 
jactantur.  Carpi  autem  et  digiti  haud  raro 
spasmi  im munes,  et  ad  motus,  per  totum  morbi 
decursum,  solitos  perficiendos  bene  valentes  di¬ 
cuntur. 

Musculi  in  diversis  corporis  partibus,  et 
praecipue  scapulae  tam  vehementer  convel¬ 
luntur,  ut  ossa  quibus  sunt  adnexi  distorquere, 
imo  vero  interdum  frangere  queant.  Parietes 
quoque  abdominis  a  spasmo  sub  initio  etiam 
graviter  afficiuntur,  ita  ut  ad  dorsi  spinam  for¬ 
titer  contrahantur,  et  pro  convexa  (uti  natura) 
quasi  concavam,  parte  anteriore,  formam  as¬ 
sumant,  et  respirationem  liberam,  magnopere 

impediant. 

impediant.  Lingua  per  aliquod  tempus  post 
accessum  humida,  sed  fere  quodammodo  rigida, 
et  torpida  invenitur ;  in  stadiis  autem  progressis, 
ex  ore  convulsa  extruditur,  tuncque  temporis 
si  distentio  maxillae  musculorum  adoriatur,  et 
casus  non  bene  praecautus  fuerit,  miserrime 
laceratur. 

Vultus,  cum  a  paroxysmis  aeger  non  labo¬ 
rat,  pallidus  et  contractus  existit,  spasmis  vero 
urgentibus,  plerumque  rubore  incandescit,  su- 
perque  eum  anxietas  magna  depingitur. 

Oris  musculi,  quibusdam  in  exemplis,  adeo 
convulsi  sunt,  ut  nunc  risum  Sardonicum  effici¬ 
ant,  nunc  horrendam  quasi  larvam  exhibeant. 
Oculi  ne  incolumes  quidem  evadunt,  sed  im 
moti  manent,  et  caecitas  accessu,  quod  non¬ 
nulli  ferunt,  graviore  interdum  inducta  fuit. 

Pulsus  inter  accessiones  multo  frequentiores 
fiunt;  his  autem  recedentibus,  illi  pedetentim 
decrescunt,  plenique,  et  nonnunquam  etiam 
tardiores  quam  in  homine  sano  percipiuntur. 
In  stadio  autem  provectiore  celerrimi,  parvi,  et 
irregulares  continuo  exiliunt,  et  casibus  non¬ 
nullis  quodammodo  duri. 


Hic 

Hic  forsitan  ad  statum  sanguinis  animad¬ 
vertere  non  ineptum  aut  alienum  erit.  In* 
eunte  morbo  emissus  nihil  praeter  solitum  os¬ 
tendit  ;  quum  vero  diutius  perstiterit  malum, 
mutatus,  nimirum  solutus,  et  igitur  coagula¬ 
tionem  naturalem  non  subiturus,  (id  quod  ex¬ 
planatu  sane  difficilis  est)  observatur. 

Aegrotans  primum  satis  libere  spiritum  su¬ 
mit  et  emittit ;  sed  respiratio,  omnibus  etiam 
symptomatis  ingravescentibus,  et  morte  ipsa 
arcem  vitae  pulsante,  difficilime  magnoque  cum 
dolore  perficitur ;  et  ille  tantum  valde  submisse 
vocem  edere  potest. 

Constipatio  ab  ortu  etiam  ad  finem  perti¬ 
naciter  alvum  comprimit,  ita  ut  ne  sine  reme¬ 
diis  quidem  validissimis  solvi  queat ;  de  cujus 
causa  celeberrimus  Cullenus  quodammodo 
dubitavit,  num,  scilicet,  a  quantitate  opii  magna 
fere  se m per  contra  Tetanum  exhibita,  oriatur, 
an  a  spasmo  intestina  continuo  afficiente,  eorum- 
que  cavum  minuente  inducta,  consideranda  sit. 
Huic,  ut  mihi  videtur,  jure  attribuatur,  quod 
intestina,  corpore  post  mortem  inciso,  tum  ple¬ 
niora  tum  tenuiora  multum  coarctata  inveni¬ 


untur  ; 

untur ;  fibrae  quoque  musculosae  ani  sphinc¬ 
terem  efficientes  frequenter  adeo  constrictae 
sunt,  ut  exitus  faecibus  omnino  fere  denegetur. 
In  casibus  equidem  levioribus,  eorum  musculos 
a  spasmo  plus  minusve  correptos  esse,  haud 
absimile  videtur. 

Urina  saepe  est  rubro  colore,  et  Dysuria 
vel  Ischuria  Aegrum  aliquando  plurimum  mo¬ 
lestat  ;  organa  deglutitioni  dicata  male  se  ha¬ 
bentia  et  dolentia,  metusque  spasmi  iterum 
arcessendi  eum  terrent,  ne  devoraret,  quamvis 
cibi,  appetitus  bonus  remanet,  ejusque  in  ven¬ 
triculum  assumpti  concoctio  naturaliter  pergit ; 
quod  miserias  homini  magnopere  auget. 

Calor  corporis  parum  augetur,  saepe  quidem 
praeter  solitum  imminutus  est,  neque  febris 
unquam  fere  hunc  morbum  comitatur. 

Functiones  cerebri  nervorumque  diu  natu¬ 
rales  perficiuntur,  tandem  vero,  delirio  super¬ 
veniente,  maxime  perturbantur. 

Minime  vero  ab  historia  symptomatum  jam 
tradita  morbum  constanter  et  sine  remissione 
miserum  vexare  credendum  est.  Paroxysmi 

vel  gravissimi  brevi  tempore  quodammodo  se 

remittunt. 

remittunt,  quamvis  nunquam  eo-usque  solvan¬ 
tur,  quod  corpus  ad  statum  naturalem  redire 
sinant. 

Spatium  temporis,  quo  Tetanus  post  causas 
excitantes  admotas  se  prodat,  ob  easdem  quales¬ 
cunque,  aliaque  multa,  et  sane  haud  facilia 
explanatu,  multum  variat.  Siquando  ex  cor¬ 
pore  ad  coeli  intemperiem,  nempe  frigus  et 
humorem  statim  post  sudorem,  vel  vinum  nimis 
libere  bibitum  objecto,  morbus  exoriatur,  sem- 
per  fere  subito  et  saevius  sic  expositos  corripit. 
Contra,  si  nervus  punctus  aliterve  laesus  ei 
ortum  praebuerit,  frequentius  tarde  obrepit,  et 
non  raro  cum  pars  laesa  omnino  convaluerit. 

His  in  exemplis,  quibus  valetudo  secunda 
contigerit,  nulla  fere  crisis  notari  potest,  sed 
gradatim  in  melius  vertitur  aeger ;  nam  Teta¬ 
nus  etiam  levissimus,  nunquam  cito  evanescit, 
et  cura  ut  perfecta  efficiatur,  nisi  longa,  haud 
expectandum  est. 

B  QUAE 

quae  AD  MORBUM  DISPONUNT. 

Quoniam  in  hoc  morbo  irritabilitate  nimia 
corpus  semper  laboret,  ex  qua  equidem  origi¬ 
nem  suam  pro  magna  parte  trahere  ille  videtur, 
omnia  hunc  systematis  statum  inductura,  cau¬ 
sas  esse  praedisponentes,  dicere  haud  fere  ne¬ 
cessarium  est.  Inter  haec  rite  enumerentur 
victus  potusque  nimis  lauti,  et  quidem  intem¬ 
perantia  omnigena,  corpus  ab  exercitatione  ve- 
hemente  et  diuturna  exhaustum,  pervigilium, 
et  exinanitiones  cujuscunque  generis  immo¬ 
dicae. 

Fibra  relaxata  (quae  dicitur,)  huic  malo  fa¬ 
vere,  ut  mihi  videtur  juste  habeatur;  etenim 
hanc  solidorum  conditionem  mobilitas  magis 
solito  nunquam  fere  non  comitatur ;  quae  sen¬ 
tentia  quodammodo  confirmatur,  quum  ad  coe¬ 
lum  annique  tempestates,  quibus  acerrime  sae¬ 
vit  et  frequentius  occurrit,  animum  advertamus. 

Ex  quibus  effluat  hic  solidorum  status,  fontes 
sunt  admodum  varii ;  causae  autem  supra  me¬ 
moratae,  et  calor  regionum  tropicarum,  prae¬ 
cipue 

cipue  attentione  digna  sunt,  quorum  effectus 
relaxantes  et  infirmantes  adeo  sunt  noti,  ut  de 
iis  sermo  nunc  supervacuus  foret. 

Temperamentum  sanguineum  quoque  huic 
morbo  homines  opportunos  reddit,  atque  ex 
principiis  jam  dictis,  quomodo  id  accidat,  ex¬ 
plicare  possimus ;  namque  hoc  corporis  com* 
pagine  molliore  potissimum  dignoscetur,  et  ideo 
fibrarum  moventium  (ut  vocantur)  quandam 
debilitatem  existere  oportet.  Irritabilitas  etiam 
a  plethora  multum  augetur. 

<c  Homines,”  (inquit  praeclarus  Gregorius 
in  ejus  Conspqctu  Medicinae  Theoreticae,)  “%1I 
constitutione  praediti  praeter  solitum  sentientes 
et  irritabiles  observantur.”* 

Evacuationes  vel  naturales  vel  quae  diutur¬ 
nae  fere  naturales,  et  quodammodo,  corpori 
necessariae  factae  sunt,  suppressae,  hic  causae 
ad  morbum  propensionem  praebentes,  habitu 
nimirum  pleno  sic  inducto,  non  inepte  addu¬ 
cantur. 

Quasdam  a  debilitate  multum  diversas,  imo 
vero  eidem  omnino  res  oppositas  malo  esse 

amicas 

*  Vide  Consp.  Med.  tom.  i,  1. 1,  capt,  23, 

amicas  negare  minime  fas  sit,  quod  homines 
maxime  robusti  et  vegeti,  eo  immunes  non 
semper  evadunt,  contra  autem  impetum  ejus 
gravissimum  et  clades  miserrimas  saepissime 
experiuntur. 

Ex  quo  hae  res  constent  difficillimum  sit 
dictu, — enim  a  quodam  corporis  statu,  vel  coeli 
ipsius,  ut  multi  alii  morbi,  pendeant,  qui  in¬ 
vestigationem  ad  eum  detegendum  omnem 
hactenus  eluserit,  et  forsitan  praeter  ingenii 
humani  conatus  optimos,  in  secula  seculorum* 
latebit. 

Affectus  animi  deprimentes  a  quibusdam  ad 
causas  excitantes  referuntur,  sed  hoc  non  satis 
constat;  et  potius,  uti  validissimi  inter  prae- 
disponentes,  ordinati  sint ;  quippe  quia  tales 
affectus,  debilitate  et  irritabilitate  inductis,  cor¬ 
pus  ad  morbos  praedisponere,  vel  proclivitatem 
jam  existentem  valde  augere  bene  notum  est. 

Quidam  auctores,  neque  inconsulte,  Tetanum 
iEthiopes  multo  frequentius  quam  Europaeos 
aggredi  asseruerunt;  fortasse  autem  illis  saepius 
quam  his  ad  causas  excitantes  expositis  rem 
explicare  possumus. 


CAUSAE 

CAUSAE  EXCITANTES. 

Illa,  Tetanum  aliis  aliisqtie  casibus  excitare 
dicta,  plurima  describuntur ;  nimirum,  venena, 
ulcera,  dentitio,  exenthemata,  et  podagra  re¬ 
pulsa,  abortus,  catam enia  suppressa,  ligamenta 
musculos  nervosque  ubivis  corporis  nimis  arcte 
constringentia,  et  animi  pathemata.  Parti  cu¬ 
ticulae  tam  leviter  abrasae,  quam  haud  omnino 
perceperit  aeger,  quidam  morbum  attribuerunt; 
neque  sane  dubitandum  est,  homines  quibus 
haeret  proclivitas  magna  causis  vel  levissimis 
in  eum  incidere  posse ;  praecipue  vero  mali 
excitantia  hic  fortasse  mentione  digma,  frigus 
corpori  calefacto  et  sudante  ullo  modo  admotum, 
et  vulnera,  aestimanda  sunt. 

Hoc  sub  coelo  nostro  ab  illis  oriri  rarissime 
observatum  fuit,  sed  in  regionibus  calidis,  India 
nimirum  Orientali  et  Occidentali,  vix  causa 
frequentior  Tetanum  excitat,* 

Vulnera 

*  Amicus  meus  Dr.  Vallange,  cui  hujus  morbi  exem¬ 
pla  haud  pauca  ex  vulneribus  orta  tractare  contigit.,  Teta¬ 
num  nunquam  oriri  aut  grassari  putat  nisi  in  iis  locis  qui 
propter  solum  uliginosum  et  humile,  miasmate  paludum, 
et  igitur  febribus  intermittentibus,  vel  potius  remittenti¬ 
bus,  vexantur. 

Vulnera  quae  ortum  huic  miserrimo  malo 
praebent  talia  sunt,  qualia  pungendo  aut  lace¬ 
rando  infliguntur ;  quamvis  haud  raro  post 
membrum  amputatum  se  prodit.  Incredibile  fere 
videtur  puncturam  ab  aciculo  tenuissimo  factam 
quibusdam  in  exemplis  induxisse  morbum ;  sed 
hujusmodi  casus  accidere  sane  observati  sunt. 

Celeber  Morgagni,  inter  ejus  observationes 
de  Tetano,  effusionem  aquae  in  cerebri  ventri¬ 
culis  vel  inter  illud  viscus  et  sua  tegumenta 
causam  excitantem  esse  putavit.  An  vero  haec 
opinio  fidem  mereatur  an  secus,  multum  dubi¬ 
to.  Etenim  quare  non  effectus  potius,  quam 

•  •  u 

causa  aestimanda  sit  ? 

Obstipatio,  vel  potius  torpor,  tubi  alimentarii 
(ut  a  Doctore  Dickson  observatur*')  plerumque 
Tetano  antevenit ;  et  idcirco  causa  excitans 
minime  raro  habenda  est. 

PATH0L0G1A* 

*  Vide  Medico-Chir.  Transact.  tom.  vii,  part  2. 

PATHOLOGIA. 

'  .  *  ,  :i ...  •  t 

Ad  causam  intimam,  ut  transeam  proxime 
oportet ;  eam  autem  agitare  haud  sane  in  animo 
est,  quod  nihil  pro  certo  hactenus  constat ; 
neque  mirum  est ;  quum  omnes  de  modo  ratio¬ 
cinationes,  quo  cerebrum  nervosumque  genus 
muneribus  suis  fungantur,  huc  usque,  incertae 
et  futiles  recensentur;  eorumque  pathologia 
magnopere  in  tenebris  latet. 

ee  Quod  latet  arcana  non  enarrabile  fibra/* 

Si  ullo  quidem  modo  opinionem  hic  tradere 
fas  sit,  ad  affiiixum  vis  nervosae  (ut  medicos 

loqui  delectat)  praeter  solitum  ad  musculos 
auctum,  causam  proximam  referendam  esse, 
dicerem. 

Pathologi  quidam,  tam  antiqui  quam  hodierni, 
causam  vicinam  hujus  morbi  posuerunt  in  statu 
turgido  vasorum  quae  sanguinem  vehunt  ad  ner¬ 
vos  membrorum  spasmis  affectorum.  Fidenter 
dicunt  originem  nervorum  cujusdam  partis  quae 

convellitur,  semper  post  mortem  inventam  esse 

.  \ 

congestione 

congestione  sanguinea  laesam  et  vasis  rubris 

praeter  solitum  numerosis  obtectam ;  suadent, 

igitur,  sedulam  medullae  spinalis  inspectionem  ; 

certe  hae  opiniones  admodum  nitidae  sunt,  sed 

adhuc  experientiae  amplioris  confirmatione  e- 
gent. 


DIAGNOSIS. 

Symptomata  quae  semper  Tetano  charae- 
teristica  adsunt  plerisque  in  exemplis  inter  eum 
et  morbos  alios  dignotu  facile  reddunt.  Sub 
initio  cum  Hydrophobia,  Hysteria,  et  Rheuma¬ 
tismo,  casibus  diversis,  aliquid  simile  nonnun- 
quam  habet  *,  et  causis  aliisque  rebus  magna 
cum  cura  non  perpensis,  medicus  decipiatur,  et 
inter  ea  pro  tempore  confundat.  Morbum  pro¬ 
gressum  nemo  non  dignoscere  possit.  Distinc¬ 
tiones  inter  Tetanum  et  priorem  sequentes  fere 
enumerentur,  quamvis  aliquot  nimis  subtiles  et 
parum  accuratae  existunt.  Causae  excitantes 
saepe  discriminandi  locum  facilem  praebent, 
quippe  quia  Hydrophobia  unicam  tantummodo 


causam. 

-causam,  nimirum  animalis  rabidi  morsum,  hic 
morbus  multiplices,  agnoscit. 

Uterque  ex  morsu  quidem  oriatur,  verum  si 
vulnus  prius  sanetur,  (quod  interdum  accidit,) 
quam  adoriatur  morbus,  idem,  in  Hydrophobia, 
inflammatum,  valdeque  irritabile,  in  Tetano  au¬ 
tem  rarissime  molestius,  observatur.  Deglutitio 
difficilis  et  dolor  ad  scrobiculum  cordis  utrique 
adsunt;  liquorum  vero  timor  in  hoc  non  con¬ 
spicitur. 

Musculi  etiam  plerumque  convelluntur,  non 
multum  in  Hydrophobia  rigescunt,  et  febris 
mensque  aliena,  in  malo  proposito  vix  unquam 
aegrotum  angunt.  Vix  ullus  morbus,  quod  ad 
symptomata  magis  quam  Hysteria  variat,  et  ali¬ 
quando  igitur  Tetanum  quodammodo  similat. 
Quae  morbum  excitaverint,  et  globus  hystericus, 
eum  designent. 

Dolor  et  rigiditas  cervicis  ejusdem  generis  in 
Rheumatismo  incipiente,  ut  in  Tetano  occur¬ 
runt,  et  nonnunquam  ut  confundatur  efficiant ; 
biduo  autem  vel  triduo,  de  illius  natura,  nullis 
hujus  aliis  signis  supervenientibus,  certiores* 
fimus. 

C  PKQGNOSIS. 

PROGNOSIS. 


Sententiam  de  morbi  eventa  fausto  an  in¬ 
felice  tradere,  nihil  foret,  nisi  indicia  graviora 
vel  mitiora,  quae  exitum  funestum  laetum  ve  prae¬ 
nuntiant  dicere.  His  igitur  praetermissis,  per 
pauca,  ut  malum  in  sanitatem  transiturum  quo¬ 
dammodo,  praedicemus,  hic  tantum  recensenda 
sunt.  Sed  medicus  semper  cautissime  praesa¬ 
gire  debet,  ne  spes  aegro  fallaces,  morte  nimi¬ 
rum  ejus  fine  longe  frequentiore  existente,  ex¬ 
citet. 

Siquando  ex  frigore  corpori  admoto  ortum 
duxerit,  et  leniter  tardiusque  accesserit,  si  quo¬ 
que  medicamina  devorari  queant  et  ad  signa 
molestiora  levanda  valeant ;  si  spasmorum  pa¬ 
roxysmi  rari  et  mites  aegrum  torqueant,  neque 
ejus  mens  alienetur,  neque  vires  corporis  Jaban- 

3 

tur,  bene  sperandi  locus  erit ;  et  adhuc  magis 
si  morbus  per  multos  dies  duraverit,  vel  sua 
sponte  discedere  incipiat,  quippe  quia,  quo  lon- 

gms  productus  fuerit,  ed  minus  in  angusto 
spes  aegroti  est  existimandi. 

Dr.  Parry,*  medicus  maximi  ingenii  et  acu» 
minis,  sequentem  protulit  notam  prognosticam 
in  Tetano.  Si  pulsus  surgit  (dixit  ille)  ad  cen¬ 
tum  vel  centum  et  viginti,  in  primo  biduo  vel 
triduo  morbi,  malum  perraro,  vel  nunquam,  sa¬ 
nari  potest ;  sed  si  actio  cordis  modica  est,  vel 
circiter  centum,  aut  infra,  remanet,  spem  me¬ 
liorem,  immd  exitum  morbi  faustum,  inchoare 
sinamur. 

Haec  observatio  summi  pretii  est,  et  medi¬ 
corum  attentione  futura  perquam  digna. 

*  Vide  Pariiy^  Observations  on  Tetanus,  etDr.  Dick> 
son  on  Tetanus,  in  the  Medico-Chirurgieal  Transactions, 
tom.  vii*  part 


i 


EATIO 


20 


DISSERTATIO  MEDICA- 


1 


RATIO  MEDENDI. 

Ad  eam  opusculi  partem,quae  attentionem  me¬ 
dici  maximam  et  peritiam  omnem  imprimis  vin¬ 
dicat,  nunc  denique  ventum  est ;  causis  autem* 
ut  supra  dictum,  tantum  in  obscuro  latentibus, 
haud  mirum  omnino  videtur,  medelam  tam 
saepe  contra  morbum  nihil  valere,  et  ejus  cur¬ 
sum  lethiferum  non  impediendum  esse ;  “  neque 
enim  credunt,  posse,  eum  scire,  quomodo  morbos 
curare  conveniat,  qui,  unde  hi  sint,  ignoret.”* 
Sed  vix  rationalem  Tetani  curam  esse  liceat. 

Primo  de  remediis  quae  ad  vulnera,  siqua 

* 

fuerint,  plerumque  adhibentur,  pauca  proferre 
fas  est.  Siquando  igitur  a  nervo  ubivis  cor¬ 
poris  laeso  ortum  esse  cognoscitur,  commercium 
eum  inter  et  cerebri  ra  prohibere  quam  celerrime 
nos  oportet.  Ad  hunc  finem  vulnus  dilatare, 
et  nervum  dissecare  debemus ;  quod  si  non  ob 
situm  sine  vitae  discrimine  perficiatur,  fuit 

commendatum 


*  Celsus  de  re  Medica, 

commendatum  ut  ad  eum  incidamus,  qua  partes 
vicinae  minimum  mali  accipiant,  et  sic  irri¬ 
tationem  ad  cerebrum  tendere  prohibeamus. 

Dr.  Jeffray,  in  Alma  Academia  Glasguen- 
si  Anatomiae  et  Chirurgiae  Professor,  morbo 
ex  membro  extremo  vulnerato  eveniente  idem 
amputari  haud  parum  commode,  putavit.  Ex¬ 
empla  sane  literis  tradita  fuerunt  quibus  spasmi 
statim  post  amputationem  solvebantur ;  me 
autem  judice,  ne  multum  boni,  saltem  ab  eo 
solo,  expectare  liceat,  si  morbus  graviter  in¬ 
festet;  quia  cerebro  et  genere  nervoso  jam 
vitiatis,  effectus  remaneant,  quamvis  causa  prima 
sublata  fuerit ;  et  forsan  quodammodo  etiam  a 
vi  consuetudinis  paroxysmi  denuo  iterentur. 

Quod  ad  stimulantia  parti  laesae  admota, 
veluti  spiritum  Terebinthinae  et  similia,  multis 
in  casibus,  ea  profuisse,  Dr.  Rush  proposuit 
Ut  aliquid  auxilii  praebeant  minime  denegan¬ 
dum  est,  sed  haec  sola  morbum  solutura  vix 
credere  possum ;  saltem,  ut  opinor,  remedia 
incerta  apparent.  Constitutio  aegri,  et  prae¬ 
sertim  corporis  paulo  ante  accessum  status,  ut 
remedia  facilius  et  certius  symptomatis  accom¬ 
modentur. 

modentur,  semper  sedulo  habenda  sunt.  Si¬ 
quando  vero  ullus  extraneus  morbus  emicaverit, 
et  diutius  trahere  videatur,  nil  dubii  sit,  quin 
primo,  si  heri  possit,  eum  amovere  oporteat. 

Quum  ad  cerebrum  vitium  pertinuerit,  et 
musculorum  distentiones  nunc  saeviant,  illa, 
quae  vel  actionem  praeter  solitum  auctam  com¬ 
pescere,  aut  quae  actionem  alteram  et  contra¬ 
riam  ciere  valeant,  sine  more  praescribenda 
sunt.  Ut  Plethoram  saepe  adesse  observamus, 
detractio  sanguinis  admodum  necessaria  fit ;  in 
memoria  autem  caute  tenere  debemus,  hanc 
tantum  in  stadio  primo  satis  tuto  perfici  posse ; 
nam  cum  longius  processerit  morbus,  eam  non 
solum  inutilem,  sed  quoque  exitiosam,  expe¬ 
rientia  manifeste  docuit. 

Nunc  hac  de  parte  curationis  disserere  ad¬ 
venio,  de  qua  opiniones  variae,  satque  contra¬ 
riae  a  medicis  diversis,  neque  parvi  nominis, 
prolatae  fuerunt;  et  quidem  illi  exempla  utrius- 
que  utilitatis,  et  praestantiae  citare  diligenter 
curaverunt.  In  arenam  hujusmodi  experientia 
mea  sane  parva  descendere,  et  inter  eos  com¬ 
ponere  litem  ullo  modo  conari,  vetat ;  igitur  ut 

sententias 

sententias  has  diversas  traderem,  mihi  fas  esse 
solum  videtur. 

Hic  autem  observare  liceat,  ut,  causis  prae- 
disponentibus  diversis,  fortasse  tales  corporis 
status  existerent,  qualibus  varia  remedia  inter 
sese  opitulentur,  et  sic  juncta  multum  pro¬ 
dessent. 

Inter  haec  Argentum  Vivum  locum  conspi¬ 
cuum  maximo  jure  meretur,  quamvis  de  modo, 
quo  effectus  salutiferos  efficiat  haud  bene  con¬ 
stat.  Sat  est,  ut  experientia  medicorum  non 
paucorum,  multum  boni  praestitisse,  comproba» 
tum  fuit. 

Si  hoc  remedium  exhibere  statuamus,  quo 
citius  ad  ejus  usum  confugimus,  et  quo  dili¬ 
gentius  consequimur,  eo  magis  prodesse  expec- 
tetur ;  nec  morbus,  donec  ptyalismus  excitatus 
fuerit  vel  minime  pedem  referre  solet.  Partes 
corporis  vasis  resorbentibus  plurimum  refertae 
cum  unguento  Hydrargyri  fortiore  bene  perfri¬ 
candae  sunt ;  et  dum  aeger  devorare  adhuc 
valeat,  per  ora  in  corpus  recipere  debet.  Fumi 
quos  praeparata  ejus  aliqua  igni  exposita  edunt, 
quod  citius  effectus  producere  saepe  observantur. 


cum 

cum  fructu  adhibeantur.  Porro,  si  aeger  ro¬ 
bustus  et  vegetus  fuerit,  Hydrargyrus  commo¬ 
dissime,  praescribatur. 

Remedia  tonica,  ut  vocantur,  proxime  atten¬ 
tionem  vindicant,  quae  quidem  magis  idonea 
et  necessaria  sunt,  cum  debilitas  ante  accessio¬ 
nem  morbi  aegroto  adfuerit.  Prae  omnibus, 
affusionem  aquae  frigidae  hic  notare  mihi  pla¬ 
cuit. 

Modus  hujus  applicandae,  pariter  ac  in  fe¬ 
bribus,  nunc  tam  bene  intelligitur,  ut  expli¬ 
cationem  hic  offerre  omnino  supervacuum  esset; 
subito  autem  et  large  per  totum  corpus  eam 
perfundere  convenit.  Calor  gratus  confestim 
hominem  pervadit  et  indicia  molesta  valde 
mitescere  conspiciuntur. 

Hoc  levamen  sane  ab  affusione  semel  peracta 
constans  mansurum  esse  vix  unquam  expectandi 
locus  prebetur ;  et  ut  ad  finem  optatum  certius 
attingamus,  tertiis  horis,  vel  ullo  pro  re  nata 
intervallo,  donec  spasmi  penitus  superenter, 
eam  itarare  debemus.  Modus  quo  aegrotanti 
benefacit  hic  esse  videtur ; — scilicet  aqua  subito 
et  inopinanter  affusa  generi  nervoso  stimulum 

tam  validum  praebet,  quam  actionem  ibi  loci 
novam  cieat,  et  nexum,  ex  quo  mali  continuatio 
pendere  quodammodo  apparet,  morbidum,  quasi 
rumpat. 

Aegri  etiam  ut  in  balneum  calidum  descen¬ 
dant,  aliquot  medici  fecerunt ;  sed  potius  exi¬ 
tum  miserandum,  quantum  inteliigo,  accelerare, 
quam  symptomata  gravia  sublevare  observatum 
fuit. 

Vinum  ad  fibras  relaxatas  firmandas,  et  ad 
tonum  (quod  medicos  dicere  delectat)  systemati 
impertiendum  a  plerisque  idoneum  putatur ;  et 
libere,  ut  Dr.  Rush  monuit,  consessum,  maxime 
juvabit. 

Dr.  Mille  11  casum  in  ejus  praelectionibus 
academicis  narravit,  quem  in  Nosocomio  Glas- 
guensi,  vino  sic  concesso,  feliciter  tractaverat  ; 
et  juvenis,  nunc  quidem  in  Orientali  India  me¬ 
dicinam  faciens,  qui  morbo  laboraverat  post 
vulnus  pollicis  pedis,  acceptum  inter  aquis  fluvi¬ 
alibus  proluendum,  se  eodem  modo  morti  erep¬ 
tum  esse,  haud  ita  pridem  mihi  confirmavit.* 
Nihilominus  autem  haud  bene  convenit,  quod 
opinor,  nisi  cum  vires  aegri  multum  defecerint, 

D  et 

et  stimulantibus  validis  ut  sustineantur  mani¬ 
feste  egeant. 

Quocunque  modo  demum  huic  malo  funesto 
obviam  ire  medico  imprimis  placuerit,  opium  in 
dosibus  magnis  exhibitum,  semper  necessarium 
et  validissimum  auxilium  invenietur.  Quamvis 
vero  cum  aliis  praescriptum  prodest,  tamen 
solum  aliisque  disjunctum  fidem  mereri  expe¬ 
rientia  non  sane  docuit ;  igitur  remedia  jam 
memorata  nunquam  praetermittenda  sunt.  Ita 
quidem  concedi  debet,  ut  dosis  altera  exhibe¬ 
atur,  priusquam  alterius  effectus  cessaverint ; 
et  si  facultas  devorandi  vel  perdita  vel  multum 
impedita  fuerit,  ad  cutem  adeo  perfricari  aptum 
sit,  ut  per  eam  in  corpus  resorbeatur.  Non¬ 
nullis  sane  medicis,  satis  juste  forsitan,  hunc 
exhibendi  modum  alteri  anteferre  placuit,  quippe 
qui  obstipationi,  per  ejus  usum  internum  ple¬ 
rumque  augendae,  nullo  modo  faveat,  quod  est 
magni  momenti,  cuj usque  haud  immemores 
unquam  nos  esse  decet,  quoniam  musculi  intes¬ 
tinorum  relaxati,  ideoque  alvus  liquida  .facta 
saepe  spasmos  aliis  partibus  solvere  valeant. 
Hinc  ratio  est  perspicu",  cur  purgantia  et  duc- 

lio  alvi  fere  semper  utilissima  repedantur,  et 
nunquam  praetermittenda  sint. 

Alia  antispasmodica  cum  opio  conjuncta, 
quorum  optima  sunt  Moschus,  Camphora,  et 
Aether  Sulphuricus,  haud  parum  proderunt. 

Vesicatoria  a  nonnullis  multum  laudata  fue¬ 
runt  ;  aliqui  vero  fide  penitus  fere  indigna 
eadem  putaverunt,  et  fortasse  cum  nimis  parva 
unique  parti  tantummodo  applicata  huic  opi¬ 
nioni  ortum  dederint ;  namque  mihi  videtur, 
quod  si  recte  admoveantur,  ad  morbum  suble¬ 
vandum  vel  etiam  prorsus  fugandum  haud  pa¬ 
rum  conferant 

Horum  effectus  bonus  in  casibus  duobus  quo¬ 
rum  historia  mihi  narrata  fuit  conspicuus  pate¬ 
bat.  In  uno  vulneri  in  articulo  genu,  et  in 
altero  vulneri  capitis,  successerat  morbus.  Em¬ 
plastrum  vesicatorium  ad  regionem  dorsi  totam 
primo  applicatum  est ;  aliaque  parata  servaban¬ 
tur  ut  quamcunque  corporis  partem  spasmi  ado¬ 
rirentur,  ibi  loci  statim  admoverentur  vesicantia. 
Neque  Opium,  neque  Hydragyrus,  nec  ullum 
aliud  praeter  Cathartica  lenia  exhibitum  fuit ; 

veruntamen  aegri  ambo  convaluerunt.  Ab  his 
exemplis  ea  remedia  attentionem  medici  vindi¬ 
cant,  et,  (ad  minimum,  ut  opinor)  periculum 
instituere,  eum  clare  postulant. 

Hic  casum  breviter  enarrare  non  fortasse 
nefas  sit  quem  observandi  occasio  in  Nosocomio 
Regio  Navali  juxta  oppidum  Plymuthum  mihi 
data  fuit.  Socius  navalis  inebriatus  ad  humo¬ 
rem  et  frigus  per  noctem  super  transtris  jacen¬ 
tem  se  objecerat,  et  mane  cum  Tetani  signis 
male  se  habuit.  Biduo  post  impetum  morbi, 
eum  pulsu  pleno  et  valido,  capite  retrorsum  re¬ 
flexo,  maxillis  fortiter  occlusis,  laborantem  vidi. 
In  balneum  statim  frigidum  immergebatur,  ex 
quo  aliquid  levaminis  expertus  est.  Deinde 
sanguis  e  brachio  ad  uncias  sexdecim  emissus,  et 
haustus  e  Tinctura  Opii  et  Aethere  Sulphurico 
exhibitus  fuit,  quae  spasmos  paulisper  fere  om¬ 
nino  compescebant.  Frigido  repetito  et  haud  ul¬ 
lum  boni  efficiente,  balneum  calidum  periclitari, 
simulque  misturam,  ut  supra,  continuare  pla¬ 
cuit  ;  Moschi  etiam  et  Camphorae  bolus  quartis 
horis  sumendus  praescribebatur. 


Haec 

Haec  primum  spem  salutis  venturae  magnam 
prabere  videbantur  ;  sed  heu  !  quam  fugacem  ; 
nec  ea  jam  memorata,  nec  Hydrargyrus,  nec 
purgantia,  nec  vinum  morti  infelicem  eripere 
potuit ;  quinto  die  post  accessum  obiit. 

Priusquam  huic  iibeiio  finem  imposuero, 
postremo  ad  peculiarem  Tetani  formam  quam 
medici  satis  juste  Trismum  Nascentium  nomi* 
narunt,  per-paucis  verbis  animum  advertendo, 
fortasse  in  lectoris  patientiam  haud  peccem. 
Illis  in  regionibus  ubi  morbus  frequentius  se 
prodit,  infantes  circiter  dies  novem  vel  hebdo¬ 
madas  duas  natos  saepissime  aggreditur ;  unde 
quodammodo  sui  generis  esse,  et  causas  etiam 
suas  agnoscere  recensitus  fuit. 

Maxilla  fortiter,  et  haud  aperienda,  occlusa, 
signum  praecipuum  notatur;  quamvis  saepe 
symptomata  alias  Tetani  species  comitantia 
eum  ab  hac  aegrotantem  miserrime  angunt. 

Dr.  Hielaiiy  hanc  a  causis  iisdem,  quae 
convulsiones  infantibus  Britannicis  inducere 
possint,  nempe  meconio  vel  materia  glutinosa 
aut  casea  in  intestinis  nimis  diu  retenta,  ster¬ 

core  indurato,  vel  ullo  acri  in  ventriculum  as¬ 
sumpto,  eos  regionum  calidarum  adoriri,  mo¬ 
nuit. 

Hoc  quidem,  genus  nervosum  sub  tali  coelo 
magis  irritabile  et  ad  spasmos  tonicos ,  (qui  dis¬ 
tinctionis  causa  vocantur)  proclive  existere, 
aliud  testimonium  grave  habendum  sit.  Jam 
dictae  causae  irritantes  non  statim  ablatae,  cum 
propter  coeli  calorem,  tum  ob  febriculam  quam 
excitant,  magis  magisque  acridae  fiunt,  et  pri¬ 
mum  convulsiones  efficere  possunt ;  sed  tandem, 
nisi  celeriter  sopiantur,  in  trismum  facile  desin¬ 
ant,  qui  vix  unquam  parvulum  strangulare  haud 
valeat.  In  morbo  graviore,  si  corpus  vel  le¬ 
vissime  moveatur,  spasmi  maxime  vehementes 
illicd  corripiunt,  et  vel  retrorsum  saeviter  re¬ 
flectunt,  vel  rectum  immobile  tenent.  Si  me¬ 
dicus  in  primo  stadio  adveniat,  haud  omnino 
desperandum  esse  Dr.  Hillaiiy  putat,  namque 
intestinis  ab  onere  acrido  bene  liberatis,  et 
genere  nervoso  irritabili,  remediis  narcoticis 
exhibitis,  sopito,  omnia  demum  mala  plerumque 
evanescunt.  Siquando  vero  morbus  ab  negii- 

gentia  vim  adeptus  fuerit,  medicamina,  aut 
medici  peritissimi  conatus,  nihil  conferre  po¬ 
te  risit,  et  mors  denique,  fere  exoptata,  multo 
cruciatu  miserum  tenellum  liberat. 


FINIS. 

